Martin Smidt

**Martin Smidt** (født 20. november 1969 i Lund i Sverige) er en norsk komponist, trommeslager og musikkpedagog. I tillegg til frilans virksomhet som komponist og musiker er han ansatt i deltidsstilling ved musikklinja Trondheim katedralskole som lektor med tilleggsutdanning. I perioden 1998-2006 underviste han også som timelærer ved NTNU, Musikkonservatoriet i Trondheim, og ved Program for lærerutdanning. Han har også vært gjesteforeleser og kursholder, bl.a. om afrikansk musikk.

## Utdanning
Smidt er utdannet ved Universitetet i Trondheim(NTNU), med hovedfag musikk, da med trommer og perkusjon som hovedinstrument. Under arbeidet med hovedoppgaven sin, «Trommas sang - Tonale og klanglige mønstre i vestafrikansk trommemusikk», hadde han våren 1994 et studieopphold i Ghana, støttet av Norges forskningsråd. Han har gitt ut flere cd-er med flere band, og har også forfattet lærebøker i musikk fordypning på videregående nivå.

## Arbeid som komponist, arrangør og frilansmusiker
### Teatermusikk
Smidt har hatt en omfattende karriere som komponist og arrangør, særlig gjennom flere teater. 

Scenemusikk til Cirka Teater 
* Si det uten å si det (1995) 
* Split Second (1999)
* Tenk Det (2001) 
* Cirka Scenefabrikk - Fabrikkveggen (2016)
* Fargene på Nyhavna (2016)
Scenemusikk til Trøndelag Teater i samarbeid med Cirka Teater
* Kurt Koker Hodet (2003)
* Pingvinhjelpen (2006) 
* Rasende Rebeller (2005) 
* Løvebrølet (2008). 
Scenemusikk til Oslo Nye Teater, Riksteatret og Cirka Teater 
* Kurt koker hodet (ny versjon 2010)
* Bukkene Bruse på badeland (2015)
Scenemusikk til Petrusjka Teater 
* Grandios Aperitif (1996)
* Bagasje (1997)
* Petrouchka (1999) 
* Krim Noir (2001)
Scenemusikk til Espen Dekko / Dekkoart 
* Mannen og Månen (2004)
* Fakiren (2007) 
* Short Shows (2010)
Scenemusikk til Nidarosdomens Kirkespill 
* Heller med augo sjå (1992)
Scenemusikk til Billuca Ensemble
* Sanger fra en ferdskriver (2014)

### Andre bestillingsverk
Smidt har også komponert musikk for andre institusjoner, festivaler og arrangementer:
* Universitetet i Trondheim / NTNU: Alleluia (1989), åpningsseremoni ved NTNU
* Trøndelag Folkemuseum, Sverresborg: Livsløp (2000), HM Dronnings Sonjas åpning av nytt publikumsbygg
* Kulturfusjon: Spikern (2013), åpningsmusikk til festivalen Kulturfusjon 2013
* Musikk, dans, drama-linjene i Trondheim: Et stykke grunnlov - markering av Grunnlovsjubileet 2014, Olavshallen, Trondheim

### Kammermusikk
Smidt har komponert mye kammermusikk for Billuca Ensemble, både originalkomposisjoner og rekomponerte bearbeidinger av klassisk kammermusikk. Til sammen 20 verk med Billuca Ensemble er publisert på platene For Beggars and Kings (2012), Sanger fra en ferdskriver (2015) og Ville vekster i rosentiden (kommer 2017)  

### Kormusikk
I 2015 komponerte han kormusikk til fire dikt fra diktsamlingen "Luften makar sig mödosamt" skrevet av hans tvillingssøster, Torill Smidt. De tre korsatsene "Levande lera / Din hand", "Grått är inte bare grått" og "Luften makar sig mödosamt" blir utgitt på Norsk Musikforlag i 2016.

### Samarbeid med andre kunstarter
Sammen med Torbjørn Skårild har han komponert "Hvite Manns Magi", en melodisk lydfontene, som vant St. Olavs hospitals utsmykkingskonkurranse i 2000, og lyd/videoinstallasjonen "No Island is a Man". 

### Ensembler
Smidt har medvirket som trommeslager og medkomponist i jazz-/pop-/verdensmusikk-bandet Dadafon (1995-2002), verdensmusikkbandet Bárut (2003 - ) og kammerensemblet Billuca Ensemble (2005 - ). Han har også jobbet som frilans musiker på flere plateutgivelser, konserter og forestillinger med andre artister.

### Radio/TV
Smidt har medvirket på en rekke radio- og TVinnspillinger, bl.a: "Halvbror til Reven" og "Bagasje" med NRK2, "Festivalsommer" og "Sommeråpent" med NRK1, i tillegg til diverse innspillinger for tysk og nederlandsk TV og radio.

## Diskografi
### Coloured Moods
* *[[Coloured Moods]]* (CD, RIM Records 1998)
### Dadafon
* *[[And I Can't Stand Still]]* (CD, RIM Records 2001)
* *[[Release Me]]* (EP, Via Music 2002)
* *[[Visitor (album)|Visitor]]* (CD, Via Music 2002)
### Bárut
* *[[Bálggis]]* (CD, Vuelie 2011)

### Billuca Ensemble
* For Beggars and Kings (CD, 2012)
* Sanger fra en ferdskriver (CD, 2015)

### Martin Smidt
* Bukkene Bruse på badeland (EP, 2015)

## Bibliografi
* *På kryss og ters: musikk fordypning 1* (2010), med Randi Dugstad og Geir Brede Hagerup.
* *På kryss og ters: musikk fordypning 2* (2011), med Randi Dugstad og Geir Brede Hagerup.

## Priser, nominasjoner og stipend
* Tildelt Trondheim kommunes kulturstipend i 2002
* Vant Alarmprisen i 2003 med Dadafon, innenfor kategorien beste jazzplate
* Ble nominert til Spellemannsprisen i 2002 med Dadafon, innenfor kategorien pop
* Vant Spellemannsprisen 2011 med Bárut og Inga Juuso
* Har blitt tildelt etableringsstipendet Statens stipender for kunstnere
* Ble tildelt et 10-måneders stipend av Norges forskningsråd, for rytmeforskning perioden 1994-1995

## Eksterne lenker
* 
* Bibliografi
* Diskografi
* Offisiell hjemmeside for Billuca Ensemble